钦定古今图书集成/历象汇编/岁功典/第078卷 > 奉和圣制重阳日百寮曲江宴示怀
## 钦定古今图书集成/历象汇编/岁功典/第078卷 > 奉和圣制重阳日百寮曲江宴示怀

崔元翰

偶圣睹昌期，受恩惭弱质。幸逢良宴会，况是清秋日。
远岫对壶觞，澄澜映簪绂。炰羔备丰膳，象凤调鸣律。
薄劣厕英豪，欢娱忘衰疾。平皋行雁下，曲渚双凫出。
沙岸菊开花，霜枝果垂实。天文见成象，帝念资勤恤。
探道得元珠，斋心居特室。岂如“《横汾》唱”，其事徒骄逸。